Man vas vir moord op jong dokter | Maroela Media
ŉ 25-jarige verdagte is in hegtenis geneem in verband met die moord op ŉ jong dokter wat as intern by die Mankweng-hospitaal in Limpopo gewerk het. Haar liggaam is Sondagaand in haar kamer by die hospitaal gekry is.
ŉ Besoeker aan die hospitaal het ŉ slegte reuk uit een van die kamers gekry. Die deur was gesluit en die polisie is ontbied. Die polisie het die kamer oopgebreek en die 25-jarige dokter se liggaam op haar bed aangetref. Die liggaam het reeds begin ontbind.
“Die polisie het onmiddellik met ŉ ondersoek begin en die verdagte, glo die oorledene se vriend, is opgespoor en Maandag in Giyani in hegtenis geneem,” het brig. Motlafela Mojapelo, polisiewoordvoerder, gesê.
Die provinsiale polisiehoof in Limpopo, lt.genl. Nneke Ledwaba, het die polisie se vinnige opvolgwerk en die inhegtenisneming verwelkom.
“Die motief vir die moord is in dié stadium nog onbekend en die ondersoek duur voort. Die verdagte sal binnekort in die Mankweng-landdroshof verskyn,” het Mojapelo gesê.
moord is hedendaags SO maklik , waardes is weg .. die mooi land word elke dag meer en meer vernietig deur gepeupel.
Ek wonder net hoe lank vat ‘n liggaam om te ontbind? Darem aaklig dat dit so lank geneem het vir mense om agter te kom die dr is skoonveld. Het niemand haar dan gemis nie, nie eers familie nie???? Rus in vrede liewe mens.
Haar vriend, word gesê. Die woord ‘vriend’ beteken vir my iets heel anders. Ek het vele kennisse maar wanneer ek iemand as ‘n vriend bestempel, dan is dit ‘n vlak waar ons nie eens hoef te praat om mekaar se teenwoordigheid te waardeer.
Ja Landie,dit is verstommend.Is daar nie sekuriteit nie of aanvaar hulle dokters is onaantasbaar.Hoekom moord altyd kies vir ‘n oplossing.Drank en dwelms is ook nie altyd die oorsaak nie
Lyk vir my of niemand in daardie hospitaal weet wat daar aangaan nie of nie omgee nie. Wat van oggend vergaderings wat almal bywoon en skofte ruil en niemand mis haar nie?